Používateľská príručka
k aplikácii na

SOČ

Aplikácia slúži na podporu procesov pri
súťažiach SOČ všetkým zainteresovaným
stranám pri všetkých fázach súťaže.
Používateľmi sú jednak študenti ako osoby
podávajúce prihlášky do školských
kôl, ako aj pracovníci hodnotiaci práce
a spravujúci kolá súťaže. Prístup do
aplikácie je podmienený zadaním emailovej adresy
a hesla.

Prihlásenie sa do aplikácie

Prihlasovacia stránka je opticky rozdelená na
3 časti:

·
Časť pre registráciu
študenta

·
Časť pre prihlásenie sa už
registrovaného študenta

·
Časť pre prihlásenie sa VSK,
garantov a porotcov.

Študent

Registrácia

Študent má možnosť sa registrovať
priamo na stránkach ŠIOV zadaním svojej emailovej adresy. Na
prihlasovacej stránke klikne na príslušný odkaz
vyzývajúci k registrácii.

Následne sa zobrazí formulár na zadanie
emailovej adresy. Po kliknutí na „Získať heslo“,
bude na emailovú adresu zaslaná správa obsahujúca
vygenerované heslo a to v prípade, ak zadaný
email ešte neexistoval v databáze.

V prípade, že študent zadá
email, ktorý už je registrovaný, bude mu
ponúknutá možnosť nechať si na tento email
zaslať nové heslo. Toto je výhodné v prípade
zabudnutého alebo strateného hesla.

Ak študent už má heslo a je teda
riadne registrovaný, prihlási sa  zadaním emailovej adresy
a hesla.

Po úspešnom prihlásení sa
študentovi zobrazí zoznam ním pridaných prác
a ponukou činností, ktoré môže vykonať:

·
Zmena hesla

·
Odhásiť sa

·
Nová prihláška

Pridanie novej prihlášky

Základnou funkcionalitou aplikácie
z pohľadu študenta je vytvárať prihlášky
do školských kôl a odosielať ich na hodnotenie.
Kliknutím na „Nová prihláška“ sa
zobrazí prihláška v elektronickej podobe, ktorú
študent vyplní. Prihláška sa priebežne automaticky
ukladá, takže ju nie je nutné vyplniť celú na
jedenkrát a k rozpracovanej prihláške sa
môže kedykoľvek vrátiť. Formulár
prihlášky je rozdelený do celkov:

·
Súťažná práca
– prihláška

·
Autor práce – obsahuje
všeobecné informácie o autorovi

·
Škola – umožňuje
vybrať si svoju školu v závislosti od kraja a okresu

·
Spoluautori

·
Konzultant práce

·
Požiadavky na výpočtovú
a audiovizuálnu techniku

·
Jazykové znalosti autora

·
Anotácia, popis práce

·
Hlavné údaje o práci

·
Referencie o autorovi

·
Príloha – je povinné
pridať aspoň jeden z ponúkaných formátov

Operácie s prihláškou

Prihláška sa z pohľadu
študenta môže nachádzať v jednom z 3
stavov:

·
Rozpracovaná, ešte
nekompletná prihláška

·
Kompletne vyplnená, ale neodoslaná
prihláška

·
Odoslaná prihláška

V závislosti od stavu je možné
s prihláškou vykonávať rôzne operácie,
ktoré sú znázornené ikonami v zozname
prihlášok.

·
Ak už má študent
prihlášku vyplnenú, musí ju ešte
definitívne odoslať  kliknutím na ikonu .
V prípade, že prihláška obsahuje nevyplnené
povinné časti, bude na túto skutočnosť
študent upozornený a vyzvaný k náprave.

·
Po kliknutí na ikonu je možne prácu
vymazať, ak ešte nebola odoslaná.

·
Po kliknutí na ikonu je možné
prácu editovať, ak ešte nebola odoslaná.

·
Po kliknutí na ikonu je možné
prácu pozrieť, ak už bola odoslaná. Študent tak
môže sledovať postup práce
v súťaži.

Vedúci súťažného kola (VSK)

Prvotné vytvorenie VSK

Kontá pre
prvých VSK musí vytvoriť administrátor
systému. Vytvoreným VSK následne zašle prihlasovacie
údaje, pomocou ktorých sa prihlásia do aplikácie.
Následne už môžu vytvárať kontá pre
ďalších VSK sami a taktiež im priraďovať
súťažné kolá, ktorých správu
budú mať v kompetencii.

Prihlásenie

VSK sa prihlási na úvodnej stránke
SOČ,  kde zadá
emailovú adresu a heslo.

Následne sa dostane na stránku so zoznamom
súťažných kôl, ktoré sú pre
daného VSK priradené.

Zoznam etáp a súťažných kôl

Na tejto stránke vidí VSK všetky
kolá, ktorých správa mu bola priradená buď
administrátorom systému, alebo nadradeným VSK. Tieto
kolá reprezentujú jednotlivé etapy sútaže
SOČ.

Po kliknutí na vybrané kolo sa zobrazí
zoznam súťaží v rámci danej etapy.
Napríklad  po kliknutí
na „Školské kolá 2010/2011“ vidí zoznam
všetkých zapojených škôl. V prípade
školských kôl sa tento zoznam vytvára automaticky -
keď študent z danej školy zašle prihlášku,
zobrazí sa táto škola v zozname. Kliknutím na ikonku  je možné editovať
dané kolo
a priradiť mu termín začatia
a ukončenia.

Vytváranie garantov

VSK má možnosť vytvátať
garantov pre jedno alebo viacero súťažných kôl.
Kliknutím na linku „Garanti“sa
zobrazí zoznam garantov, ktorých môže editovať, zmazať a posielať heslo na emailovú adresu.

Po kliknutí na linku „Pridať“sa zobrazí formulár na pridanie
nového garanta. Je potrebné vyplniť meno, priezvisko
a emailovú adresu a priradiť
mu súťažné kolo, prípadne viacero
súťažných kôl.  Po vyplnení
a odoslaní formulára sa novo pridaný garant
zobrazí v zozname. Je potrebné zaslať mu helso
kliknutím na ikonku .

Vytváranie VSK

VSK má možnosť vytvátať  ďalších VSK
a následne ich spravovať. Kliknutím na linku „VSK“sa zobrazí zoznam VSK.
Tých VSK, ktorí boli nim vytvorení, môze
editovať, zmazať alebo rozposlať
heslá. Po kliknutí na linku
„Pridať“ sa
zobrazí formulár na pridanie nového VSK. Je potrebné vyplniť
meno, priezvisko a emailovú adresu a priradiť mu súťažné
kolo, prípadne viacero súťažných kôl.  Po vyplnení
a odoslaní formulára sa novo pridaný VSK zobrazí
v zozname. Je potrebné zaslať mu helso kliknutím na
ikonku  .

Garant

Úlohou garanta je hlavne vytvárať
porotcov a pridávať hodnotenie k prácam, prípadne
ich posúvať do ďalšej etapy súťaže
SOČ.

Prihlásenie

Garant sa prihlási na úvodnej stránke
SOČ,  kde zadá
emailovú adresu a heslo.

Následne sa dostane na stránku so zoznamom
súťažných kôl, ktoré sú pre
daného garanta priradené.

Zoznam súťažných kôl

Kliknutím na konkrétne
súťažné kolo sa zobrazí zoznam
všetkých prác, ktoré pod neho spadajú. Garant
ako jediný môže údaje v prihláške editovať
a tlačiť.

Pridávanie hodnotenia

Garant má za úlohu pridávať
hodnotenia k práci na základe vyjadrenia od porotcov.
Taktiež má možnosť posunúť prácu do
ďalšej etapy súťaže SOČ. Etapa však
musí byť vytvorená kompetentným VŠK.

Vytváranie porotcov

Garant má možnosť vytvárať
porotcov pre konkrétne kolo. Kliknutím na linku „Porotcovia“ sa
zobrazí zoznam porotcov, ktorých môže editovať, zmazať a posielať im
heslo. Po kliknutí na linku
„Pridať“ sa
zobrazí formulár, kde je potrebné vyplniť
meno, priezvisko a emailovú adresu,
zvoliť dané kolo, v rámci ktorého bude
prezerať práce a priradiť odbor.  Po vyplnení a odoslaní
formulára sa novo pridaný porotca zobrazí v zozname.
Je potrebné zaslať mu helso kliknutím na ikonku  .

Porotca

Porotcovia sú pracovníci, ktorí
sú odborníkmi v danej oblasti a ich úlohou je
posudzovať práce v rámci im priradeného kola.

Porotca  sa
prihlási na úvodnej stránke SOČ zadaním
emailovej adresy a hesla. Následne sa mu zobrazí zoznam jemu
priradených súťažných kôl.
Kliknutím na súťažné kolo sa zobrazia
práce, ktoré pod neho spadajú a porotca má
možnosť si ich prezerať.